Prenos vrednostnih papirjev se izvrši na podlagi pisne zahteve dedičev, ki se jo posreduje na KDD na naslov: KDD, d.d., Tivolska cesta 48, 1000 Ljubljana ali se jo osebno odda na vložišču KDD na istem naslovu v času uradnih ur.
Zahtevi je potrebno priložiti pravnomočni sklep o dedovanju (original ali overjeno kopijo).
Po prejemu zahteve KDD pošlje položnico za plačilo stroškov prenosa. Po prejemu plačila KDD izvrši prenos vrednostnih papirjev na račun dediča in ga o tem pisno obvesti.
Za izplačilo preteklih dividend iz naslova podedovanih delnic pa morajo dediči fotokopijo pisnega obvestila KDD o preknjižbi, skupaj z številko svojega transakcijskega računa in davčno številko posredovati družbi na naslov:
Telekom Slovenije, d.d., Cigaletova 15, Ljubljana – s pripisom Finance in računovodstvo ali skenirano preko elektronske pošte na naslov: IR@telekom.si